MUNICIPIUL TIMIŞOARA

DIRECŢIA PATRIMONIU                                                                  APROBAT

SERVICIUL ADMINISTRARE IMOBILE                                         PRIMAR ,
NR. SC2010 - 21997 / 15.09.2010
                                                                                                 Dr. Ing. Gheorghe Ciuhandu
REFERAT
         privind completarea anexei la contractul de  concesiune prin delegare în mod direct a unor bunuri publice de alimentare cu apă şi de canalizare de către Consiliul Local al Municipiului Timişoara către   S.C. AQUATIM   S.A
         Urmare adreselor nr.DP2010-7335, 7336 din august 2010, înaintate de SC AQUATIM SA, privind comunicarea spre înregistrare în evidenţa contabilă a Primăriei Municipiului Timişoara, a lucrărilor efectuate la reţeaua de alimentare cu apă şi de canalizare pe raza municipiului Timişoara în perioada decembrie 2009 – iulie 2010, solicităm suplimentarea Anexei la contractul de concesiune aferente bunurilor de retur a serviciilor publice de alimentare cu apă şi de canalizare;    
         Având în vedere prevederile Legii nr. 51/08.03.2006 privind serviciile comunitare de utilităţi publice art.1 alin. 2  lit. (a), (b) (c), art.3, art. 4, art. 8, art. 10 alin. 5, art. 23 alin. 2 lit.b şi alin. 3 şi art. 25 alin. 2;

        Având în vedere art.7 din HCL nr. 38/13.02.2007, privind aprobarea reorganizării Regiei Autonome Apă-Canal Aquatim Timişoara în societate comercială pe acţiuni, ca urmare a reorganizării teritoriale bazată pe principii de eficienţă economică şi performanţă operaţională a operatorului serviciului public de alimentare cu apă şi de canalizare;

        Având în vedere art.3 alin. 4) şi art. 11 alin. 1 lit.a din Legea nr. 213/1998 privind proprietatea publică şi regimul juridic al acesteia ;

        Având în vedere art. 18 alin 1 şi 2 şi art. 21^1 din Legea nr. 241/2006 privind serviciul de alimentare cu apă şi de canalizare, intrate în vigoare la data de 21.03.2007 ;

        În conformitate cu prevederile art. 36 alin.2 lit. (c) şi (d), alin. 6 lit. (a) pct. 14, alin. 5 lit. (a) din Legea 215/2001 privind administraţia publică locală;
        În conformitate cu prevederile art. 59 din OUG nr. 54/2006 privind regimul contractelor de concesiune de bunuri proprietate publică;

PROPUNEM :

        Emiterea unei hotărâri care să aprobe concesionarea prin atribuire directă către SC AQUATIM SA a bunurilor reprezentând racorduri, branşamente  reţele şi instalaţii de apă, rezultate în urma lucrărilor recepţionate, transmise şi înregistrate în evidenţa mijloacelor fixe ale Primăriei Municipiului Timişoara, cuprinse în Anexa, care face parte integrantă din hotărâre;
        Completarea anexei 1 la contractul de concesiune a serviciilor publice de alimentare cu apă şi de canalizare, încheiat între Consiliul Local şi SC AQUATIM SA  şi aprobat prin HCL nr. 126/2007, cu bunurile mai sus menţionate.

